تورکیه پئشکار فوتبول انتظام کومیته‌سی سوپر لیگین 32-جی تورونون "سیواس سپور"لا ائو اویونوندا (1:1) قیرمیزی ورقه آلان "باشاکشهر"ین فوتبولچوسو آردا تورانا آغیر جزا وئریب.
تورکیه میللی‌سی‌نین عضوو 16 اویونلوق جزایا لاییق گؤرولوب. 31 یاشلی فوتبولچو حاکمه هوجوما گؤره 10، یان خط حاکمینی تحقیره گؤره 3، اساس حاکمی تهدید ائتدیگینه گؤره ایسه داها 3 اویون جزا آلیب. بون‌دان علاوه، آردایا 39 مین تورک لیره‌سی مبلغینده جریمه ده کسیلیب.
خاطیرلاداق کی، "باشاکشهر" "سیواس سپور"لا اویوندا موسابیقه‌یه علاوه اولونموش 2-جی دقیقه‌ده گل بوراخا‌راق غلبه‌نی الدن قاچیرمیش و شامپیونلوق اوغروندا موباریزه‌ده گئری دوشموشدو.
